"Kull min jattendi għall-Quddies għandu jilbes il-maskra jew visor" – Il-Knisja
Il‐Knisja f'Malta fakkret fl‐importanza li jkunu osservati l‐miżuri ta' prevenzjoni ta' tixrid tal‐imxija tal‐COVID‐19. Fi stqarrija, il-Knisja qalet li filwaqt li jibqgħu japplikaw il‐miżuri tad‐distanza soċjali, it‐teħid tat‐temperatura u miżuri oħra, kull min jattendi għall‐Quddies għandu r‐responsabbiltà li jilbes maskra jew visor. Dawn il‐miżuri huma konformi mal‐obbligi stipulati mill‐Awtoritajiet tas‐Saħħa dwar il‐postijiet ta' qima, li ġew aġġornati l‐Ġimgħa 7 ta' Awwissu 2020. L‐Isqfijiet ta' Malta u Għawdex fakkru ukoll fir‐responsabbiltà kbira li kulħadd isegwi bir‐reqqa l‐miżuri għall‐ħarsien tas‐saħħa u tal‐ħajja, kemm tagħna kif ukoll tal‐oħrajn